Noscat presens etas et sciat postera, quod ego Willelmus de Piperia, siquid juris habebat in calumpnia pro qua adversus Firmitatis monachos contendebatur eis in seculum possideri pro pace voluit, et in manu Cabilonensis abbatis G. sub sacramento fidei tenendum promisit de rebus omnibus eorum approbans vestituram. Predicti vero monachi, ut conpositionem immutare ullatenus atemptaretur prenominato Willelmo IIIIor libras Gemensium prestiterunt, verum ne qua possit malignantis protervitas rei que facta est abolicionem in posterum machinari. Ego Robertus Cabilonensis episcopus ex utriusque partis consensu, presenti pagine facti prorsus feriem cotinentis sigilli mei supposui munimentum. Huic rei cum fieret testes affuerunt G. Cabilonensis abbas, B. Firmitatis abbatis, R. prior, Guido de Cerceio, Falco de Cerceio, Hugo de Juleio, Landricus de Roseio, Bartholomeus de Marcello. Actum sunt anno ab Incarnatione domini Mo Co L XXXXo III.